ชิงร้อยชิงล้าน
ตลอดระยะเวลากว่า 28 ปีที่ออกอากาศมานี้ มีการปรับปรุงรูปแบบรายการ และเวลาการออกอากาศอยู่หลายครั้ง ปรับเปลี่ยนจากเดิมที่รายการมีเพียง 1 ชั่วโมง โดยออกอากาศทุกวันพุธ เวลา 22:00 - 23:00 น. ในชิงร้อยชิงล้าน (ยุคแรก) จนถึงยุค ชิงร้อยชิงล้าน ครั้งหนึ่งในชีวิต ต่อมาได้ขยายเวลาออกอากาศเพิ่มเป็น 2 ชั่วโมง ตั้งแต่วันพุธที่ 3 มกราคม พ.ศ. 2539 ในยุคของ ชิงร้อยชิงล้าน Supergame เป็นต้นมา จนกระทั่งในยุคของ ชิงร้อยชิงล้าน ทเวนตี้ เซ็นจูรี่ ตั๊ก ได้มีการเปลี่ยนแปลงวันออกอากาศเป็นทุกวันอังคาร เวลา 22:25 - 00:20 น. ตั้งแต่วันอังคารที่ 7 เมษายน พ.ศ. 2552 ซึ่งแต่เดิมออกอากาศทุกวันพุธมาโดยตลอด 19 ปีเต็ม จนกระทั่งในยุคของ ชิงร้อยชิงล้าน ซันไชน์ เดย์ ได้มีการมีเปลี่ยนแปลงวันและเวลาออกอากาศใหม่ เป็นทุกบ่ายวันอาทิตย์ ตั้งแต่วันอาทิตย์ที่ 1 มกราคม พ.ศ. 2555 จนถึงปัจจุบัน ซึ่งถือเป็นการเปลี่ยนแปลงครั้งใหญ่ เพราะชิงร้อยชิงล้านได้ออกอากาศในเวลากลางคืนหลังเวลา 22:00 น. มาตลอดระยะเวลา 22 ปี
ชิงร้อยชิงล้าน ทเวนตี้ เซ็นจูรี่ ตั๊ก
ในช่วงเกมทำได้หรือไม่ได้นั้นจะเป็นการแข่งขันของแก๊งสามช่า หลังจากที่ผู้กล้านั้นได้โชว์สาธิตเต็ม ๆ ในรายการแล้ว ก็ให้ทายว่าแก๊งสามช่าทำได้หรือไม่ได้ ซึ่งเกมการแข่งขันของแก๊งสามช่านี้จะมีเกมกติกาถึง 2 ครั้ง และเวลาก็ต่อเพิ่มให้หลังจากที่ผู้กล้าได้ทำเวลาไว้ ในตอนนั้นเกมการแข่งขันของแก๊งสามช่าจะมีเกมกติกากำหนดครั้งแรก 1 คน และ ครั้งที่สอง 2 คนหรือ 3 คนล่าสุดมีเพิ่ม ท็อฟฟี่ ตลกหกฉาก (ตั้งแต่ 12 มีนาคม 2551 ถึง 28 พฤษภาคม 2551) เข้ามาแข่งขันด้วย ในเกมการแข่งขันนี้แล้วแต่กรณีว่าจะแข่งกันแบบไหน บางครั้งส่วนใหญ่การแข่งขันกับเวลานั้น อาจจะให้ครั้งแรก 2 คน ครั้งที่สอง 3 คน ส่วนน้อยก็มีครั้งแรก 2 คน ครั้งที่สอง 2 คน หรือไม่ก็ ครั้งแรก 3 คน ครั้งที่สอง 3 คน และล่าสุดเกมการแข่งขันนี้อาจจะให้ครั้งแรก 2 คน ครั้งที่สอง 4 คน, ครั้งแรก 3 คน ครั้งที่สอง 4 คน หรือ ครั้งแรก 4 คน ครั้งที่สอง 4 คนก็ได้แล้วแต่กรณี